Eil romant-polis Yann-Fañch Jacq zo ur seurt polar klasel, doare heuliadoù tele : ur gêriadenn sioul, ur skol eo tremenet holl dud ar biojoù enni, maouezed kozh o ranellat, paotr al lizhiri o lizherat, mamm o poaniat, bugel o klask un tad… Mont a reer eus an eil tudenn degile a-hed al levr. Savet mat eo an itrik, nemet e tiviner un tammig re  vuan piv eo an drougoberer : neus ket ur mor a dudennoù alato ! Ha meo diaes kompren e abegoù eo moarvat peogwir nint ket gwirheñvel-gwirheñvel… Evel istor ar faktour a ra fazioù-skrivañ euzhus ; nouzon ket e peseurt bro e tremen an traoù met e frañs, atav, vije diaes bezañ bet ar choñkour en ur ober kement-se a fazioù !  Neo ket fall, neo ket peurvat ivez : ne vezer ket paket penn-da-benn gant an istor, o chedal memaer skoilh pe skoilh da zont war-wel er frammadur… Skoulmet ha diskoulmet eo  mat a-benn ar fin met santout a reer neo ket Yann-Fañch Jacq ur skrivagner romantoù-polis a vicher, daoust ma teufe a-benn da lakaat suspens en e istor. Dipitus em eus kavet ar fin ivez e-keñver an istor karantez etre ar paotr hag ar plach.  Diverrañ a ra an amzer memestra, evel un telefilm, rik !